CELEX: C2007/315/33
Language: bg
Date: 2007-12-22 00:00:00
Title: Дело C-441/06: Решение на Съда (четвърти състав) от 18 октомври 2007 г. — Комисия на Европейските общности/Френска република (Държавни помощи — Задължение за възстановяване — Задължение за сътрудничество)

22.12.2007   
            
            
               BG
            
            
               Официален вестник на Европейския съюз
            
            
               C 315/20
            
         Решение на Съда (четвърти състав) от 18 октомври 2007 г. — Комисия на Европейските общности/Френска република
   (Дело C-441/06) (1)
   
   (Държавни помощи - Задължение за възстановяване - Задължение за сътрудничество)
   (2007/C 315/33)
   Език на производството: френски
   Страни
   
      Ищец: Комисия на Европейските общности (представител: C. Giolito)
   
      Ответник: Френска република (представители: G. de Bergues и S. Ramet)
   Предмет
   Неизпълнение на задължения на държава-членка — Неприлагане в предписания срок на решение 2005/709/ЕО: Решение на Комисията от 2 август 2004 година относно държавната помощ, предоставена от Франция в полза на France Télécom (ОВ L 269, стp. 30) — Нарушаване на членове 2 и 3 от посоченото решение, както и на член 10 и на член 249, четвърта алинея ЕО — Задължение за възстановяване на помощ, считана за незаконосъобразна —Липса на въздействие върху това задължение на практическите затруднения при изчисляване на точния размер на помощта, която следва да се възстанови и на съществуването на жалба, подадена срещу решението на Комисията, с което помощта се обявява за незаконосъобразна
   Диспозитив
   
               1)
            
            
               Като не е приложила в предписания срок Решение 2005/709/ЕО на Комисията от 2 август 2004 година относно държавната помощ, предоставена от Франция в полза на France Télécom, Френската република не е изпълнила задълженията си по силата на членове 2 и 3 от това решение, на член 249, четвърта алинея EО, както и на член 10 ЕО.
            
         
               2)
            
            
               Осъжда Френската република да заплати съдебните разноски.
            
         
      (1)  ОВ C 310, 16.12.2006 г.